CELEX: 42013X0327(03)
Language: sl
Date: 2013-03-27 00:00:00
Title: Pravilnik št. 62 Ekonomske komisije Združenih narodov za Evropo (UN/ECE) – Enotne določbe za homologacijo motornih vozil s krmilom glede na zaščito pred nedovoljeno uporabo

27.3.2013   
            
            
               SL
            
            
               Uradni list Evropske unije
            
            
               L 89/37
            
         Samo izvirna besedila UN/ECE so pravno veljavna v skladu z mednarodnim javnim pravom. Status in začetek veljavnosti tega pravilnika je treba preveriti v najnovejši različici dokumenta UN/ECE TRANS/WP.29/343, ki je na voljo na:
   http://www.unece.org/trans/main/wp29/wp29wgs/wp29gen/wp29fdocstts.html.
   Pravilnik št. 62 Ekonomske komisije Združenih narodov za Evropo (UN/ECE) – Enotne določbe za homologacijo motornih vozil s krmilom glede na zaščito pred nedovoljeno uporabo
   Vključuje vsa veljavna besedila do:
   Dodatka 2 k prvotni različici Pravilnika – začetek veljavnosti: 10. oktober 2006
   VSEBINA
   PRAVILNIK
   
               1.
            
            Področje uporabe
         
               2
            
            Opredelitev pojmov
         
               3.
            
            Vloga za homologacijo
         
               4.
            
            Homologacija
         
               5.
            
            Splošne zahteve
         
               6.
            
            Posebne zahteve
         
               7.
            
            Spremembe tipa vozila ali zaščitne naprave vozila
         
               8.
            
            Skladnost proizvodnje
         
               9.
            
            Kazni za neskladnost proizvodnje
         
               10.
            
            Popolno prenehanje proizvodnje
         
               11.
            
            Imena in naslovi tehničnih služb, ki izvajajo homologacijske preskuse, ter upravnih organov
         PRILOGE
   
               Priloga 1
            
            Sporočilo
         
               Priloga 2
            
            Primeri homologacijskih oznak
         
               Priloga 3
            
            Preskus obrabe zaščitnih naprav tipa 3
         1.   PODROČJE UPORABE
   
               1.1
            
            
               Ta pravilnik se uporablja za vozila kategorij L1 do L7
                   (1), če so opremljena s krmilom.
            
         2.   OPREDELITEV POJMOV
   V tem pravilniku:
   
               2.1
            
            
               „homologacija vozila“ pomeni homologacijo tipa vozila glede na zaščito pred nedovoljeno uporabo;
            
         
               2.2
            
            
               „tip vozila“ pomeni kategorijo motornih vozil, ki se ne razlikujejo v naslednjih bistvenih vidikih:
               
                           2.2.1
                        
                        
                           navedbah proizvajalca o tipu vozila;
                        
                     
                           2.2.2
                        
                        
                           razporeditvi in zasnovi sestavnih delov vozila oziroma tistih sestavnih delov, na katere deluje zaščitna naprava;
                        
                     
                           2.2.3
                        
                        
                           tipu zaščitne naprave;
                        
                     
         
               2.3
            
            
               „zaščitna naprava“ pomeni sistem za preprečevanje nedovoljene uporabe vozila, ki zagotavlja samodejno blokiranje krmilne naprave ali prenosa moči; ta sistem lahko pri:
               
                           2.3.1
                        
                        
                           tipu 1 deluje samo na krmilno napravo;
                        
                     
                           2.3.2
                        
                        
                           tipu 2 deluje na krmilno napravo v povezavi z napravo, ki izklopi motor vozila;
                        
                     
                           2.3.3
                        
                        
                           tipu 3 v napetem položaju deluje na krmilno napravo v povezavi z napravo, ki izklopi motor vozila;
                        
                     
                           2.3.4
                        
                        
                           tipu 4 deluje na prenos moči;
                        
                     
         
               2.4
            
            
               „krmilna naprava“ pomeni napravo za upravljanje (krmilo), krmilno glavo in njeno dodatno oblogo, krmilno gred in vse druge sestavne dele, ki neposredno vplivajo na učinkovitost zaščitne naprave;
            
         
               2.5
            
            
               „kombinacija“ pomeni eno izmed posebej načrtovanih in izdelanih različic blokirnega sistema, ki pri pravilni aktivaciji omogoča delovanje blokirnega sistema;
            
         
               2.6
            
            
               „ključ“ pomeni vsako napravo, ki je zasnovana in izdelana tako, da omogoči delovanje blokirnega sistema, ki je zasnovan in izdelan tako, da se lahko upravlja le s to napravo.
            
         3.   VLOGA ZA HOMOLOGACIJO
   
               3.1
            
            
               Vlogo za podelitev homologacije za tip vozila glede na zaščitno napravo za preprečevanje nedovoljene uporabe vloži proizvajalec vozila ali njegov ustrezno pooblaščeni zastopnik.
            
         
               3.2
            
            
               Vlogi se priložijo naslednji dokumenti v treh izvodih in naslednji podatki:
               
                           3.2.1
                        
                        
                           natančen opis tipa vozila glede na namestitev in zasnovo dela oziroma delov vozila, na katere deluje zaščitna naprava;
                        
                     
                           3.2.2
                        
                        
                           risbe v ustreznem merilu in z dovolj podrobnim prikazom zaščitne naprave in njene namestitve na (v) vozilo;
                        
                     
                           3.2.3
                        
                        
                           tehnični opis naprave.
                        
                     
         
               3.3
            
            
               Tehnični službi, ki izvaja homologacijske preskuse, se predložijo:
               
                           3.3.1
                        
                        
                           vozilo, ki ustreza tipu vozila v postopku homologacije, če tehnična služba to zahteva, in
                        
                     
                           3.3.2
                        
                        
                           na zahtevo tehnične službe tisti deli vozila, ki so po njenem mnenju nujno potrebni za izvedbo preverjanj, predpisanih v odstavkih 5 in 6 tega pravilnika.
                        
                     
         4.   HOMOLOGACIJA
   
               4.1
            
            
               Homologacija tipa vozila se podeli, če vozilo, predloženo v postopek homologacije v skladu s tem pravilnikom, izpolnjuje zahteve iz odstavkov 5 in 6.
            
         
               4.2
            
            
               Vsakemu homologiranemu tipu se dodeli homologacijska številka. Prvi dve števki (zdaj 00 za prvotno različico Pravilnika) označujeta spremembe, vključno z zadnjimi večjimi tehničnimi spremembami Pravilnika ob izdaji homologacije. Pogodbenice ne smejo dodeliti enake številke istemu tipu vozila, ki je opremljen z drugim tipom zaščitne naprave ali ima drugače nameščeno zaščitno napravo, ali drugemu tipu vozila.
            
         
               4.3
            
            
               Obvestilo o podelitvi ali zavrnitvi homologacije tipa vozila v skladu s tem pravilnikom se pošlje pogodbenicam Sporazuma, ki uporabljajo ta pravilnik, na obrazcu, ki je v skladu z vzorcem iz Priloge 1 k temu pravilniku, skupaj z risbami zaščitne naprave in njene namestitve na vozilo, ki jih vlagatelj vloge za homologacijo predloži v formatu, ki ni večji od A4 (210 × 297 mm), ali ki so zložene na ta format in v ustreznem merilu (2).
            
         
               4.4
            
            
               Na vsako vozilo, ki ustreza tipu vozila, homologiranim v skladu s tem pravilnikom, se na vidno in lahko dostopno mesto, opredeljeno na homologacijskem obrazcu, namesti mednarodna homologacijska oznaka, ki jo sestavljajo:
               
                           4.4.1
                        
                        
                           krog, ki obkroža črko „E“ in številčno oznako države, ki je podelila homologacijo;
                        
                     
                           4.4.2
                        
                        
                           številka tega pravilnika ter črka „R“, pomišljaj in številka homologacije desno od kroga iz odstavka 4.4.1.
                        
                     
         
               4.5
            
            
               Če je vozilo skladno s tipom vozila, homologiranim v skladu z enim ali več drugimi pravilniki, priloženimi Sporazumu, v državi, ki je podelila homologacijo v skladu s tem pravilnikom, ni treba ponoviti simbola iz odstavka 4.4.1; v takem primeru se v navpičnih stolpcih desno od simbola iz odstavka 4.4.1 navedejo številke pravilnikov in homologacij ter dodatni simboli vseh pravilnikov, v skladu s katerimi je bila podeljena homologacija v državi, ki je podelila homologacijo v skladu s tem pravilnikom.
            
         
               4.6
            
            
               Homologacijska oznaka mora biti jasno čitljiva in neizbrisna.
            
         
               4.7
            
            
               Homologacijska oznaka se namesti blizu napisne ploščice vozila, ki jo pritrdi proizvajalec, ali nanjo.
            
         
               4.8
            
            
               V Prilogi 2 k temu pravilniku so navedeni primeri homologacijskih oznak.
            
         5.   SPLOŠNE ZAHTEVE
   
               5.1
            
            
               Zaščitna naprava mora biti zasnovana tako, da:
               
                           5.1.1
                        
                        
                           jo je za upravljanje vozila s krmilom ali vožnjo ali premikanje naprej treba izklopiti;
                        
                     
                           5.1.2
                        
                        
                           jo je pri zaščitnih napravah tipa 4 treba izklopiti, da se sprosti prenos moči. Če se ta naprava vklopi z upravljanjem parkirne naprave, mora delovati v povezavi z napravo, ki izklopi motor vozila;
                        
                     
                           5.1.3
                        
                        
                           se ključ lahko izvleče samo, ko je zaskočni mehanizem v zaskočenem ali nezaskočenem položaju. Vse vmesne lege, pri katerih obstaja nevarnost, da se zaskočni mehanizem sproži naknadno, tudi če je ključ zaščitne naprave vtaknjen, morajo biti izključene.
                        
                     
         
               5.2
            
            
               Izpolnitev zahtev iz odstavka 5.1 mora biti mogoča z enkratnim zasukom enega ključa.
            
         
               5.3
            
            
               Zaščitna naprava iz odstavka 5.1 in sestavni deli vozila, na katere deluje, morajo biti zasnovani tako, da jih ni mogoče hitro in brez zbujanja pozornosti odpreti, onesposobiti ali uničiti, na primer z uporabo poceni in splošno dostopnega orodja, opreme ali predmetov, ki jih je mogoče brez težav skriti.
            
         
               5.4
            
            
               Zaščitna naprava mora biti vgrajena v vozilo kot del originalne opreme (tj. opreme, ki jo je vgradil proizvajalec vozila pred začetkom prodaje na drobno). Ključavnica mora biti zanesljivo in trdno vgrajena v zaščitno napravo (če je ključavnico mogoče izvleči s ključem po odstranitvi pokrova ali katere koli druge zadrževalne naprave, to ni v nasprotju z navedeno zahtevo).
            
         
               5.5
            
            
               Blokirni sistem mora omogočati najmanj 1 000 različnih kombinacij ali tako število kombinacij, ki je enako skupnemu številu vozil, izdelanih v enem letu, če je to manjše od 1 000. Pri vozilih istega tipa mora biti pogostost pojavljanja vsake kombinacije približno 1 na 1 000 vozil.
            
         
               5.6
            
            
               Koda ključa in ključavnice ne sme biti vidna.
            
         
               5.7
            
            
               Ključavnica mora biti zasnovana, izdelana in vgrajena tako, da je cilinder ključavnice v blokiranem položaju z navorom, manjšim od 0,245 mdaN, mogoče obračati le s pripadajočim ključem, in da
               
                           5.7.1
                        
                        
                           pri cilindrih ključavnic z zatičnimi pridržki nista več kot dva enaka pridržka, ki delujeta v isti smeri, nameščena eden poleg drugega, pri čemer ključavnica ne sme imeti več kot 60 % enakih pridržkov;
                        
                     
                           5.7.2
                        
                        
                           pri cilindrih ključavnice s ploščatimi pridržki ne smeta biti več kot dva enaka pridržka, ki delujeta v isti smeri, nameščena eden poleg drugega, pri čemer ključavnica ne sme imeti več kot 50 % enakih pridržkov.
                        
                     
         
               5.8
            
            
               Zaščitne naprave morajo izključevati vsakršno tveganje nenamernega vklopa med delovanjem motorja, zlasti če bi bila zaradi blokiranja ogrožena varnost.
            
         
               5.9
            
            
               Aktivirana zaščitna naprava tipa 1, 2 ali 3 mora biti dovolj trdna, da brez poškodb na krmilnem mehanizmu, ki bi lahko ogrozile varnost, v statičnih razmerah vzdrži delovanje 20 mdaN statičnega navora na krmilno gred v obeh smereh.
            
         
               5.10
            
            
               Zaščitna naprava tipa 1, 2 ali 3 mora biti zasnovana tako, da se krmilni sistem lahko blokira samo pod kotom najmanj 20o na levo in/ali desno.
            
         6.   POSEBNE ZAHTEVE
   
               6.1
            
            
               Poleg splošnih zahtev iz odstavka 5 mora zaščitna naprava izpolnjevati tudi naslednje posebne pogoje:
               
                           6.1.1
                        
                        
                           pri zaščitnih napravah tipa 1 ali 2 se ključavnica lahko zaskoči samo z enim zasukom ključa, pri čemer je krmilo v takšnem položaju, da se zaskočni mehanizem lahko zaskoči v ustrezno režo;
                        
                     
                           6.1.2
                        
                        
                           pri zaščitnih napravah tipa 3 je zaskočni mehanizem mogoče napeti samo s posebnim pritiskom uporabnika vozila pri ali po zasuku ključa. Ko je zaskočni mehanizem napet, ključa ni mogoče izvleči, razen v skladu z določbami odstavka 5.1.3.
                        
                     
         
               6.2
            
            
               Pri zaščitnih napravah tipa 2 in 3 se zaskočni mehanizem ne sme zaskočiti, dokler je naprava v položaju, ki omogoča vklop motorja vozila.
            
         
               6.3
            
            
               Ko je zaščitna naprava tipa 3 pripravljena za delovanje, ni mogoče preprečiti njenega delovanja.
            
         
               6.4
            
            
               Zaščitna naprava tipa 3 mora brezhibno delovati in zlasti še naprej izpolnjevati zahteve iz odstavkov 5.7, 5.8, 5.9 in 6.3 tudi po tem, ko se med preskusom iz Priloge 3 k temu pravilniku opravi 2 500 postopkov blokiranja v obeh smereh.
            
         7.   SPREMEMBE TIPA VOZILA ALI ZAŠČITNE NAPRAVE VOZILA
   
               7.1
            
            
               Vsaka sprememba tipa vozila ali zaščitne naprave vozila se sporoči homologacijskemu organu, ki je homologiral tip vozila. Homologacijski organ lahko nato:
               
                           7.1.1
                        
                        
                           meni, da spremembe verjetno ne bodo imele znatnih škodljivih vplivov in da vozilo v vsakem primeru še vedno izpolnjuje zahteve, ali
                        
                     
                           7.1.2
                        
                        
                           od tehnične službe, pristojne za izvajanje preskusov, zahteva dodatno poročilo o preskusih.
                        
                     
         
               7.2
            
            
               Potrditev ali zavrnitev homologacije se z navedbo sprememb po postopku iz odstavka 4.3 sporoči pogodbenicam Sporazuma, ki uporabljajo ta pravilnik.
            
         8.   SKLADNOST PROIZVODNJE
   
               8.1
            
            
               Vsako vozilo, ki ima nameščeno homologacijsko oznako v skladu s tem pravilnikom, mora biti glede na tip zaščitne naprave, njeno namestitev na vozilo in sestavne dele, na katere zaščitna naprava deluje, skladno s homologiranim tipom vozila.
            
         
               8.2
            
            
               Za preverjanje skladnosti iz odstavka 8.1 se naključno pregleda zadostno število serijsko proizvedenih vozil, ki imajo nameščeno homologacijsko oznako v skladu s tem pravilnikom.
            
         9.   KAZNI ZA NESKLADNOST PROIZVODNJE
   
               9.1
            
            
               Homologacija, podeljena za tip vozila v skladu s tem pravilnikom, se lahko prekliče, če niso izpolnjene zahteve iz odstavka 8.1.
            
         
               9.2
            
            
               Če pogodbenica Sporazuma, ki uporablja ta pravilnik, prekliče homologacijo, ki jo je podelila, o tem takoj obvesti druge pogodbenice, ki uporabljajo ta pravilnik, s kopijo homologacijskega certifikata, ki ima na koncu z veliki črkami dopisano opombo „HOMOLOGACIJA PREKLICANA“, opremljeno z datumom in podpisom.
            
         10.   POPOLNO PRENEHANJE PROIZVODNJE
   Če imetnik homologacije povsem preneha proizvajati tip vozila, homologiran v skladu s tem pravilnikom, o tem obvesti organ, ki je podelil homologacijo. Ko ta organ prejme ustrezno sporočilo, o tem obvesti druge podpisnice Sporazuma, ki uporabljajo ta pravilnik, s kopijo homologacijskega certifikata, ki ima na koncu z veliki črkami dopisano opombo „PRENEHANJE PROIZVODNJE“, opremljeno z datumom in podpisom.
   11.   IMENA IN NASLOVI TEHNIČNIH SLUŽB, KI IZVAJAJO HOMOLOGACIJSKE PRESKUSE, TER UPRAVNIH ORGANOV
   Pogodbenice Sporazuma, ki uporabljajo ta pravilnik, sekretariatu Združenih narodov sporočijo imena in naslove tehničnih služb, ki izvajajo homologacijske preskuse, ter homologacijskih organov, ki podelijo homologacijo in katerim se pošljejo obrazci o podelitvi, zavrnitvi ali preklicu homologacije, izdani v drugih državah.
   
      (1)  Kot je določeno v Prilogi 7 h Konsolidirani resoluciji o proizvodnji vozil (R.E.3) (dokument TRANS/WP.29/78/Rev.1/Sprem.2, kakor je bil nazadnje spremenjen s Spremembo 4).
   
      (2)  Številčne oznake pogodbenic Sporazuma iz leta 1958 so navedene v Prilogi 3 h Konsolidirani resoluciji o konstrukciji vozil (R.E.3), dokument ECE/TRANS/WP.29/78/Rev.2/Sprem.1.
   
      PRILOGA 1
      
         SPOROČILO
      
      (Največji format: A4 (210 × 297 mm))
      
         
   
   
      PRILOGA 2
      
         PRIMERI HOMOLOGACIJSKIH OZNAK
      
      Vzorec A
      (glej odstavek 4.4 tega pravilnika)
      
         
      Zgornja homologacijska oznaka, nameščena na vozilo, pomeni, da je bil zadevni tip vozila glede na zaščito pred nedovoljeno uporabo homologiran na Nizozemskem (E4) v skladu s Pravilnikom št. 62 pod številko homologacije 002439. Številka homologacije pomeni, da je bila homologacija podeljena v skladu z zahtevami iz Pravilnika št. 62 v njegovi prvotni obliki.
      Vzorec B
      (glej odstavek 4.5 tega pravilnika)
      
         
      Zgornja homologacijska oznaka, nameščena na vozilo, pomeni, da je bil zadevni tip vozila homologiran na Nizozemskem (E4) v skladu s pravilnikoma št. 62 in 10 (1). Številki homologacije pomenita, da na dan podelitve zadevnih homologacij Pravilnik št. 62 ni bil spremenjen, Pravilnik št. 10 pa je že vključeval spremembe 01.
      
         (1)  Druga številka je navedena le kot primer.
   
   
      PRILOGA 3
      
         PRESKUS OBRABE ZAŠČITNIH NAPRAV TIPA 3
      
      1.   PRESKUSNA OPREMA
      1.1   Preskusna oprema vključuje:
      
                  1.1.1
               
               
                  konstrukcijo, na katero je mogoče namestiti vzorec krmilne naprave, opremljene z zaščitno napravo, kot je opredeljena v odstavku 2.3 tega pravilnika;
               
            
                  1.1.2
               
               
                  sistem za vklop in izklop zaščitne naprave, ki vključuje uporabo ključa;
               
            
                  1.1.3
               
               
                  mehanizem, ki omogoča vrtenje krmilne gredi glede na zaščitno napravo.
               
            2.   PRESKUSNA METODA
      2.1   Na konstrukcijo, opisano v odstavku 1.1.1, se namesti vzorec krmilne naprave, opremljene z zaščitno napravo.
      2.2   En cikel preskusnega postopka vključuje naslednje postopke:
      2.2.1   Izhodiščni položaj
      Zaščitna naprava se deaktivira, krmilna gred pa zasuka v položaj, v katerem se zaščitna naprava ne more zaskočiti.
      2.2.2   Pripravljenost za delovanje
      S ključem se zaščitna naprava preklopi iz neaktiviranega v aktiviran položaj.
      2.2.3   Aktivacija
      Krmilna gred se zasuka tako, da v trenutku, ko se mehanizem zaščitne naprave zaskoči, vrednost uporabljenega navora znaša 5,88 Nm ± 0,25 Nm.
      2.2.4   Deaktivacija
      Zaščitna naprava se deaktivira z običajnimi sredstvi, pri čemer se vrednost navora zmanjša na nič, da se olajša sprostitev zaskočnega mehanizma.
      2.2.5   Vrnitev v izhodiščni položaj
      Krmilna gred se zasuka v položaj, v katerem se mehanizem zaščitne naprave ne more zaskočiti.
      2.2.6   Vrtenje v nasprotni smeri
      Postopki, opisani v odstavkih 2.2.2, 2.2.3, 2.2.4 in 2.2.5, se ponovijo, vendar z vrtenjem krmilne gredi v nasprotni smeri.
      2.2.7   Časovni presledek med dvema zaporednima zaskočitvama mehanizma naprave mora biti najmanj 10 sekund.
      2.3   Cikel preskušanja odpornosti na obrabo je treba ponoviti tolikokrat, kot je predpisano v odstavku 6.4 tega pravilnika.